《诸子会课》
清代·徐志岩

刘协论《文心》，陆机作《文赋》。何如对圣贤，孔乐颜可铸。

谁云制义作，苟且敷章句。精理抉天人，宋儒可沿溯。

春风吹衡门，草堂开艺圃。橐笔集生徒，齐侍先生屦。

授简复拈题，一一申毫素。周情与孔思，静中许良悟。

或疾如涌泉，或迟若窘步。中正期徐臻，狙诈愿屏除。

述古有馀欢，偭规良足惧。伫闻正始音，云山有韶頀。

作者简介：字象求，浙江德清人。历任开封北河郡丞。著有《抑斋诗稿》。